Komisijos komunikatas 2002 m. rugsėjo 23 d. Europos parlamento ir Tarybos direktyvos 2002/65/EB dėl nuotolinės prekybos vartotojams skirtomis finansinėmis paslaugomis ir iš dalies keičiančios Tarybos direktyvą 90/619/EEB, Direktyvas 97/7/EB ir 98/27/EB persvarstymas /* KOM/2006/0161 galutinis */





[pic] | EUROPOS BENDRIJŲ KOMISIJA | Briuselis, 6.4.2006 KOM(2006) 161 galutinis KOMISIJOS KOMUNIKATAS 2002 m. rugsėjo 23 d. Europos parlamento ir Tarybos direktyvos 2002/65/EB dėl nuotolinės prekybos vartotojams skirtomis finansinėmis paslaugomis ir iš dalies keičiančios Tarybos direktyvą 90/619/EEB, Direktyvas 97/7/EB ir 98/27/EB persvarstymas KOMISIJOS KOMUNIKATAS 2002 m. rugsėjo 23 d. Europos parlamento ir Tarybos direktyvos 2002/65/EB dėl nuotolinės prekybos vartotojams skirtomis finansinėmis paslaugomis ir iš dalies keičiančios Tarybos direktyvą 90/619/EEB, Direktyvas 97/7/EB ir 98/27/EB persvarstymas Šiuo komunikatu Komisija siekia informuoti Europos Parlamentą ir Tarybą apie esamą padėtį, susijusią su Direktyvos 2002/65/EB dėl nuotolinės prekybos vartotojams skirtomis finansinėmis paslaugomis[1] taikymo persvarstymu. Persvarstymas Direktyvoje 2002/65/EB numatyta, kad Komisija gali persvarstyti direktyvą. 20 straipsnio 1 dalyje numatyta, kad įgyvendinus šią direktyvą Komisija persvarstys, kaip veikia finansinių paslaugų vidaus rinka, susijusi su šių paslaugų prekyba. Ji turėtų siekti išnagrinėti ir smulkiai išdėstyti vartotojams ir paslaugų teikėjams kylančius ar galinčius iškilti sunkumus, ypač tuos, kuriuos sukelia nacionalinių nuostatų dėl informacijos ir teisės atisakyti sutarties neatitikimas. Be to, 20 straipsnio 2 dalyje numatytas įpareigojimas Komisijai ne vėliau kaip iki 2006 m. balandžio 9 d. Europos Parlamentui ir Tarybai pateikti ataskaitą apie problemas, su kuriomis pirkdami ir parduodami finansines paslaugas susiduria vartotojai ir paslaugų teikėjai, ir prireikus pateikia pasiūlymus dėl Bendrijos teisės aktų, susijusių su finansinėmis paslaugomis ir (ar) 3 straipsnyje numatyta informacija (t. y. informacija, vartotojui pateikiama prieš sudarant nuotolinę sutartį), nuostatų, reglamentuojančių informaciją ir teisę atsisakyti sutarties, tolesnio keitimo ir (ar) derinimo. Esama padėtis Direktyva 2002/65/EB įsigaliojo 2002 m. spalio 9 d. Remiantis tos direktyvos 21 straipsnio 1 dalimi, valstybės narės turėjo įgyvendinti direktyvą iki 2004 m. spalio 9 d. Tačiau direktyvos įgyvendinimas buvo atidėtas: iki 2004 m. pabaigos tik 8 valstybės narės Komisijai pranešė apie jos įgyvendinimą. Pirmajame 2005 m. ketvirtyje Komisija gavo dar 4 pranešimus, antrajame 2005 m. ketvirtyje – dar 4, o trečiajame 2005 m. ketvirtyje – dar 2 pranešimus. Iš viso gauta 18 pranešimų po metų nuo direktyvos įgyvendinimo galutinės datos. Įskaitant 2 papildomus pranešimus, gautus iki 2006 m. pradžios, iki šiol Komisija iš viso yra gavusi 20 valstybių narių pranešimus. Be to, 2 valstybės narės pateikė dalinius pranešimus. Komisija nusprendė Teisingumo Teismui apskųsti 2 valstybes nares, o dar vienas atvejis yra vis dar svarstomas. Be to, direktyvos 20 straipsnio 1 dalyje numatytas persvarstymas prasmingas tik tuo atveju, jeigu direktyva ne tik būtų įgyvendinta, bet jos nuostatomis būtų vadovaujamasi valstybėse narėse. Tam reikia tam tikrų direktyvos taikymo įrodymų. Išvada ta, kad Komisija negalėjo laikytis direktyvos 20 straipsnio 1 dalyje nustatytų reikalavimų. Tyrimo pradžia ir Komisijos ataskaita Kad galėtų visapusiškai įvertinti Direktyvos 2002/65/EB poveikį vidaus rinkai, kaip to reikalaujama direktyvoje, Komisija užsakė tyrimą, kuriuo ji pagris savo ataskaitą (Sutartis paskelbta OL 2006/S 39 – 041355, 2006 2 25). 2008 metais galėtų būti parengta išsami Komisijos ataskaita, kurioje bus išnagrinėti su direktyvos 20 straipsniu susiję klausimai ir galbūt pateikti tam tikri direktyvos persvarstymo pasiūlymai. Komisija prašo Europos Parlamento ir Tarybos tinkamai atsižvelgti į šį persvarstytą planavimą. [1] 2002 m. rugsėjo 23 d. Direktyva 2002/65/EB, OL L 271, 2002 10 9, p. 16.